open-index/open-wikipedia-markdown huggingface dataset:
აზერბაიჯანის მენავთობის დღე

**აზერბაიჯანის მენავთობის დღე** () — ყველა ნავთობის მრეწველობის მუშაკთა პროფესიული ზეიმი, რომელიც აზერბაიჯანის რესპუბლიკაში ყოველწლიურად 20 სექტემბერს აღინიშნება.

აზერბაიჯანის რესპუბლიკაში „აზერბაიჯანის მენავთობის დღე“ ოფიციალური ზეიმების კალენდარში 2001 წელს გაჩნდა, მას შემდეგ, რაც 2001 წლის 16 აგვისტოს, სახელმწიფოს დედაქალაქ ბაქოში, მესამე პრეზიდენტმა ჰეიდარ ალიევმა ხელი მოაწერა განკარგულებას „აზერბაიჯანის მენავთობის დღის“ შესახებ, რომლის მიხედვითაც ყოველი წლის 20 სექტემბერს აღინიშნება მენავთობის დღე.

აზერბაიჯანის რესპუბლიკის ხელმძღვანელის მიერ დღესასწაულის აღნიშვნის თარიღის არჩევა არ იყო შემთხვევითი. 1994 წელს, სწორედ ამ დღეს, ქვეყნის დედაქალაქში, „გიულისთანის“ სასახლეში დაიდო ხელშეკრულება „პროდუქციის საქმიანად განაწილების“ შესახებ, რომელიც ეხებოდა კასპიის ზღვის სიღრმეში მდებარე ნავთობის საბადოებს — „აზერი“, „ჩირაღი“, „გიუნეშლი“. ეს იყო ყველაზე მსხვილი შეთანხმება, რაც კი ოდესმე დაუდია აზერბაიჯანს.

## სქოლიო
კატეგორია:20 სექტემბერი
კატეგორია:აზერბაიჯანის დღესასწაულები
ყვარლის ეკლესია

ტერმინი **ყვარლის ეკლესია** შეიძლება აღნიშნავდეს:

* ყვარლის პირველი ეკლესია — ეკლესია ყვარელში
* ყვარლის მეორე ეკლესია — ეკლესია ყვარელში
* ყვარლის მესამე ეკლესია — ეკლესია ყვარელში
* ყვარლის მეოთხე ეკლესია — ეკლესია ყვარელში
* ყვარლის მეხუთე ეკლესია — ეკლესია ყვარელში
* ყვარლის მეექვსე ეკლესია — ეკლესია ყვარელში
* ყვარლის მეშვიდე ეკლესია — ეკლესია ყვარელში
* ყვარლის მერვე ეკლესია — ეკლესია ყვარელში
საბუის მეხუთე ეკლესია

**საბუის მეხუთე ეკლესია** — არქიტექტურული ძეგლი დგას ყვარლის მუნიციპალიტეტში, სოფელ საბუის ჩრდილოეთით, 2,5 კილომეტრზე, ტყეში, მდინარე არეშის ერთ-ერთი შენაკადი ღელის მარცხენა ნაპირზე, მისგან 30-40 მეტრის მანძილზე, განეკუთვნება ადრინდელ შუა საუკუნეებს.

ეკლესია დარბაზულია (8X4,8 მ). ნაგებია ნატეხი ქვითა და თიხის ხსნარით — უსაძირკვლოდ. დანგრეულია. კედლები შემორჩენილია 0,9 მეტრ სიმაღლეზე.

ეკლესიას სამი შესასვლელი აქვს: ჩრდილოეთით, დასავლეთით და სამხრეთით. აღმოსავლეთით ნახევარწრიული აფსიდია. აფსიდის შუაში, იატაკიდან 0,2 მეტრ სიმაღლეზე, შემორჩენილია ნახევარწრიული შეღრმავების (სიგანე — 0,8 მ) ქვედა ნაწილი.

ეკლესიას სამხრეთ მხრიდან მინაშენი ჰქონია, რომლისგანაც აღმოსავლეთ კედელი და სამხრეთ კედლის ნაწილია (სიმაღლე — 0,3 მ) შემორჩენილი.

ეკლესია გადახურული ყოფილა ბრტყელი და ღარისებრი კრამიტით.

## ლიტერატურა
* 

კატეგორია:ყვარლის მუნიციპალიტეტის ტაძრები
წინწყაროს თემი (მრავალმნიშვნელოვანი)

**წინწყაროს თემი ** შეიძლება აღნიშნავდეს:

*წინწყაროს თემი  — თემი თეთრიწყაროს მუნიციპალიტეტში
*წინწყაროს თემი   — თემი წალკის მუნიციპალიტეტში
აზერბაიჯანის მდგრადი და ოპერატიული სოციალური უსაფრთხოების სააგენტო (DOST)

**აზერბაიჯანის მდგრადი და ოპერატიული სოციალური უსაფრთხოების სააგენტო** () არის სამთავრობო სააგენტო, რომელიც შეიქმნა პრეზიდენტის ბრძანებით, რათა გაუმჯობესდეს მმართველობა დასაქმების, სოციალური დაცვის, შრომის სფეროში. იგი ხელმძღვანელობს აზერბაიჯანის რესპუბლიკის კონსტიტუციით, საერთაშორისო ხელშეკრულებებით, რესპუბლიკის კანონებით, პრეზიდენტის ბრძანებულებებით, აზერბაიჯანის მინისტრთა კაბინეტის გადაწყვეტილებებითა და დადგენილებებით, სხვა ნორმატიული სამართლებრივი აქტებითა და სააგენტოს წესდებით. იგი აგროვებს აზერბაიჯანის შრომისა და სოციალური დაცვის სამინისტროს ყველა მომსახურებას ერთ ადგილზე **ერთი ფანჯრის** სისტემის გამოყენებით.

## ისტორია 
სააგენტო შეიქმნა პრეზიდენტ ილჰამ ალიევის # 229 ბრძანებით. ბრძანება გაფორმდა 2018 წლის 9 აგვისტოს.. DOST ცენტრები შეიქმნა, რათა უზრუნველყოს დასაქმების მომსახურება, შრომა, სოციალური დაცვა და გარანტიები, ასევე სხვა მომსახურება აზერბაიჯანის შრომისა და მოსახლეობის სოციალური დაცვის სამინისტროს საქმიანობის შესაბამისად.

სააგენტოს საწყისი დაფინანსება იყო 10 მილიონი მანათი

## უფლებები და მოვალეობები 
* სააგენტო ასრულებს თავის მოვალეობებს აზერბაიჯანის რესპუბლიკის კონსტიტუციით დადგენილ უფლებებზე დაყრდნობით

* შრომა
* დასაქმება
* სოციალური უსაფრთხოება
* პენსიების დანიშვნა
* მიზნობრივი სოციალური დახმარება
* ინვალიდობის შეფასება
* შეზღუდული შესაძლებლობის განსაზღვრა
* საბანკო მომსახურება
* ადვოკატთა კონსულტაცია
* სადაზღვევო მომსახურება და ა.შ.

DOST ცენტრები ასევე საშუალებას იძლევიან დამსაქმებლებსა და თანამშრომლებს მეთოდოლოგიური დახმარების გაწევაში. DOST ცენტრებს აქვთ შრომითი ხელშეკრულებების რეგისტრაციის კომპეტენცია. გარდა ამისა, სპეციალურ შემთხვევებში, სააგენტო უშვებს უმუშევარ პირებს თვითდასაქმების შესაძლებლობას, უზრუნველყოფს ინვალიდობის განსაზღვრის ახალ სისტემას.

DOST ცენტრებს ასევე ევალებათ შექმნან და განაახლონ ვაკანსიების ერთიანი პორტალი, დაარეგისტრირონ CV იმ ადამიანებისა, რომლებიც ეძებენ სამუშაოს. DOST სააგენტო მოქმედებს კომერციულ საფუძველზე (თვითდაფინანსების ავტონომიური პრინციპი) და მომსახურების უმეტესობა ფასიანია.

## იხილეთ აგრეთვე 
* ASAN მომსახურება 

## სქოლიო 
კატეგორია:აზერბაიჯანის სახელმწიფო უწყებები
კატეგორია:დაარსებულები 2018 წელს
კლეოპატრა V

**კლეოპატრა V ტრიაფენა** (; დ. დაახლ. ძვ. წ. 69/68 — გ. ძვ. წ. 57) — ეგვიპტის პტოლემეური დედოფალი. ის არის ერთადერთი პტოლემე XII-ს დადასტურებულად ცნობილი ცოლი. მისი ერთადერთი ცნობილი შვილია ბერენიკა IV, თუმცა ასევე მიიჩნევა კლეოპატრა VII-ს შესაძლო დედადაც.

## წარმოშობა და ქორწინება 
მწირი ინფორმაციის გამო კლეოპატრა V პტოლემეების დინასტიის ძალიან ბუნდოვანი წარმოამადგენელია. მის შესახებ მხოლოდ რამდენიმე დაუზუსტებელი ფაქტია ცნობილი. მისი ცხოვრების მრავალი ასპექტის შესახებ ურთიერთ საწინააღმდეგო თეორიები არსებიობს. ყველა ანტიკურ წყაროში მისი სახელია ტრიაფენა. ეს სავარაუდოდ, მისი დაბადების სახელია, რომელსაც იგი ტახტზე ასვლამდე ატარებდა (ტახტის მემკვიდრეები ტრადიციულად ღებულობდნენ სახელს კლეოპატრა). ზოგიერთი თანამედროვე მეცნიერი კლეოპატრა ტრიაფენას მიიჩნევს პტოლემე XII-ად და აიგივებს კლეოპატრა VI-სთან. ანტიკური ხანის გერმანელი პროფესორი ვერნერ ჰუსი მას *კლეოპატრა VII ტრიაფენად* მოიხსენიებს.

კლეოპატრა V-ს მშობლები უცნობია. ერთი ვერსიით ის შესაძლებელია ყოფილიყო პტოლემე IX-ს კანონიერი ან უკანონო შვილი, ხოლო მეორე ვერსიით პტოლემე X-ს კანონიერი შვილი. წყაროებში ნახსენებია, რომ ძვ. წ. 88 წელს პტოლემე X-მ დატოვა ეგვიპტე მის მეუღლესთან ბერენიკა III-სთან და ქალიშვილთან ერთად. კლეოპატრა ტრიაფენა შესაძლებელია იყოს მისი უსახელო შვილი.

კლეოპატრა V პირველად ძვ. წ. 79 წლის ორ პაპირუსშია ნახსენები. ერთ ერთი მათგანი თარიღდება ძვ. წ. 79-ის 17 იანვრით. ამ წელს ის ეგვიპტის მეფე პტოლემე XII-ზე დაქორწინდა. მისი ტიტულები იძებნება ედფუში და ფილაიში. მთ შორის: რას და, ქალი მმართველი, ორი მიწის დედოფალი.

## გარდაცვალება და იდენტიფიცირება 
არ არის ცნობილი კლეოპატრა V რამდენი ხანი ცხოვრობდა, ასევე პრობლებურია იდენტიფიცირება ისტორიაში მოხსენიებულ კლეოპატრათაგან კონკრეტულად რომელია. პტოლემეების ერთმანეთისგან გასარჩევად მათი ნუმერაცია თანამედროვე მიდგომაა და ანტიკურ პერიოდშ არ გამოიყენებოდა. კლეოპატრა V ტრიაფენა დაახლოებით იმ პერიოდში ქრება ასპარეზიდან როდესაც კლეოპატრა VII დაიბადა (ძვ. წ. 69 ). მისი სახელი გამქრალია პაპირუსებიდან და მონუმენტებიდან.

არსებობს გარკვეული მინიშნებები, რომ ის შესაძლოა მშობიარობის დროს გარდაცვლილიყო ან საერთოდ მოეკლათ. მეორეს მხრივ ედფუს ტაძარზე, ძვ. წ. 57 წლის 5 დეკემბერს მისი სახელი კლეოპატრა ტრიაფენა პტოლემეი XII-ს სახელის გვერდითაა ამოკვეთილი. რაც იძლევა იმის ვარაუდის საშუალებას, რომ ის პტოლემეი XII-ს ცოლი იყო. ვერნელ ჰუსის მოსაზრებით ძვ. წ. 69 წელს კლეოპატრა V-სა და პტოლემეი XII-ს შორის მოხდა განხეთქილება, რის გამოც კლეოპატრა V იძულებული გახდა გაშორებოდა მას და უარი ეთქვა ტიტულზე.

## ლიტერატურა 
*
*Kleiner, Diana E. E. (2005), Cleopatra and Rome, Cambridge, MA: Belknap Press of Harvard University Press, .

## რესურსები ინტერნეტში
* Genealogy of Ptolemaic Dynasty 

## სქოლიო 
კატეგორია:ძველი ეგვიპტის დედოფლები
კატეგორია:ქალი ფარაონები
კატეგორია:პტოლემეების დინასტიის ფარაონები
კატეგორია:ელინისტი ეგვიპტელები
კატეგორია:ძვ. წ. I საუკუნე
ვახტანგ იაგორაშვილი

**ვახტანგ იაგორაშვილი** (დ. 5 აპრილი, 1964, თბილისი) — ქართველი სპორტსმენი, ოლიმპიური ბრინჯაოს მედლის მფლობელი თანამედროვე ხუთჭიდში (XXIV ოლიმპიური თამაშები, 1988, სეული).

არის მსოფლიოს ჩემპიონი (1990, ლაჰტი, ფინეთი; გუნდური), მსოფლიოს ვიცე-ჩემპიონი (1989, ბუდაპეშტი, უნგრეთი; გუნდური), მსოფლიოს ჩემპიონატის ბრინჯაოს პრიზიორი (1989, ბუდაპეშტი, უნგრეთი), ევროპის ჩემპიონი (1987, 1989; გუნდური), ევროპის ჩემპიონატის ბრინჯაოს პრიზიორი (1987), კეთილი ნების თამაშების ჩემპიონი (1986), სსრკ ჩემპიონი (1986, 1988, 1989), ასევე სსრკ თასის მფლობელი (1986, 1988). ვახტანგ იაგორაშვილს 1990 წელს მიენიჭა საბჭოთა კავშირის სპორტის დამსახურებული ოსტატის წოდება. 1991–2014 წლებში ცხოვრობდა ამერიკის შეერთებულ შტატებში და 1997 წლიდან ასპარეზობდა ამ ქვეყნის სახელით. 1997, 1999 და 2013 წლებში აშშ-ის ჩემპიონატში გაიმარჯვა, 2000 წელს კი პანამერიკული თამაშების ოქროს მედალი მოიგო, 1998 წელს მსოფლიოს ვიცე-ჩემპიონი გახდა.   

## ძირითადი შედეგები 
## ლიტერატურა 
* *ელგუჯა ბერიშვილი*, ქართული სპორტის ოქროს წიგნი, გვ. 118, თბილისი: პალიტრა L, 2013.

## რესურსები ინტერნეტში 
კატეგორია:დაბადებული 5 აპრილი
კატეგორია:დაბადებული 1964
კატეგორია:თბილისში დაბადებულები
კატეგორია:ქართველი თანამედროვე ხუთჭიდელები
კატეგორია:საბჭოთა კავშირის სპორტის დამსახურებული ოსტატები
კატეგორია:ქართველი ოლიმპიური პრიზიორები
კატეგორია:ცოცხალი ადამიანები
იამი

**იამი** — მონღოლთა მიერ დაპყრობილ ქვეყნებში (მ. შ. საქართველოში) გზებზე აგებული სამხედრო სტრატეგიული საფოსტო სადგური. იამი დააარსა უგედეი-ყაენმა 1236 წელს, სახელმწიფოში მიმოსვლის საშუალებათა მოწესრიგების მიზნით. იამის თითოეულ უფროსს (იამჩის) მუდმივად უნდა ჰყოლოდა 20 ცხენოსანი გამყოლი, ცხენები, ჰქონდა ხარშებმული ურმები და აუცილებელი სანოვაგე. ყველაფერი ეს ადგილობრივ მოსახლეობას უნდა გაეღო.

## იხილეთ აგრეთვე 
* საიამე

## ლიტერატურა
კატეგორია:მონღოლთა იმპერია
ვაზისუბნის მეორე ეკლესია

**ვაზისუბნის მეორე ეკლესია**—  არქიტექტურული ძეგლი, მდებარეობს გურჯაანის მუნიციპალიტეტის სოფელ სოფელ ვაზისუბნის დასავლეთით 5-6 კილომეტრზე, ტყეში, ეგრეთ წოდებული მიჯნის საყდრიდან აღმოსავლეთით, ხუთასიოდე მეტრზე. განეკუთვნება განვითარებულ შუა საუკუნეებს.

ეკლესია დარბაზულია, ნაგებია რიყის ქვით. დაზიანებულია: ჩამონგრეულია გადახურვა, დანგრეულია სამხრეთ და ჩრდილოეთ კედლების დიდი ნაწილი; აღმოსავლეთ და დასავლეთ ძეგლები დაახლოებით 3 მეტრ სიმაღლეზე დგანან. აღმოსავლეთ კედელს მთელ სიმაღლეზე განიერი ბზარი დაუყვება; ეკლესიის შიგნით ხეებია ამოსული.
ეკლესია უაფსიდოა, აღმოსავლეთით დასრულებულია სწორი კედლით, რომელშიც მაღალი და ფართო, ბრტყლად გადახურული სარკმელია გაჭრილი. შესასვლელი ჩრდილოეთიდან ჰქონია (შემორჩენილია წირთხლების მცირე ნაწილები). აღმოსავლეთ კედელში, სარკმლის ორივე მხარეს კვადრატული ნიშაა. საკურთხეველი გადახურულია კონქით, რომლის ნახევარწრიული თაღი თაროსებრ იმპოსტებს ეყრდნობა. 

## ლიტერატურა
კატეგორია:გურჯაანის მუნიციპალიტეტის ტაძრები
ჯესიკა უოლში

**ჯესიკა უოლში** (დაიბადა 1986 წლის 30 ოქტომბერს)  არის ამერიკელი გრაფიკული დიზაინერი, არტ დირექტორი და ილუსტრატორი. ასევე კრეატიული სააგენტოს, & Walsh დამფუძნებელი.

## ადრეული ცხოვრება და განათლება 
უოლში დაიბადა ნიუ იორკში  და გაიზარდა ახლომდებარე ქალაქ რიჯფილდში (კონექტიკუტი) .. მოგვიანებით, გრაფიკული დიზაინის სასწავლებლად როდ-აილენდის დიზაინის სკოლაში (RISD) შევიდა.

## კარიერა 
### Sagmeister & Walsh 
2008 წელს RISD–ში სახვითი ხელოვნების ბაკალავრის დიპლომის მიღების შემდეგ, უოლში გადავიდა ნიუ – იორკში. მან უარი თქვა Apple– ში შემოთავაზებულ სამსახურზე სადაც მას ყოველწლიურად თითქმის 100,000 აშშ დოლარს სთავაზობდნენ. ნაცვლად ამისა, მან არჩია ერთწლიანი სტაჟირება პოლა შერთან კომპანიაში Pentagram. მას შემდეგ, უოლში მუშაობდა ასოცირებული არტ დირექტორის პოზიციაზე ჟურნალში *Print*   ასევე ხატავდა ილუსტრაციებს და ქმნიდა დიზაინს სხვა და სხვა წიგნებისთვის, ჟურნალებისთვის და გაზეთებისთვის, მათ შორის *New York Times* და *New York Times Magazine* . როდესაც უოლში ჟურნალ *Print-ში* მუშაობის პერიოდს, იგი აფასებს მას როგორც ერთ-ერთ საუკეთესო მოვლენას მის კარიერაში, რადგან სწორედ  *Print-ში* მუშაობისას უოლშმა აღმოაჩინა და შეიმუშავა საკუთარი პიროვნული სტილი.

2010 წელს უოლში შეხვდა სტეფან ზაგმაისტერს . მან დაათვალიერა უოლშის პორტფოლიო და შესთავაზა სამუშაო თავის დიზაინის სტუდიაში, Sagmeister Inc.  და მას შემდეგ კომპანიას ეწოდა Sagmeister & Walsh–ში.

ხელობის, ფოტოგრაფიისა და მხატვრობის შერწყმით ციფრულ დიზაინთან, უოლში ძირითადად მუშაობს ბრენდინგზე, ტიპოგრაფიაზე,  ვებდიზაინზე და არტ ინსტალაციებზე. და ასევე ნიუ იორკის ებრაული მუზეუმის და კონექტიკუტში მდებარე ოლდრიხის თანამედროვე ხელოვნების მუზეუმის რებრენდინგებზე.

2019 წლის ივლისში უოლშმა გამოაცხადა, რომ ტოვებს Sagmeister & Walsh-ს და ქმნის საკუთარ სტუდიას, & Walsh.

### 40 Days of Dating 
2013 წელს უოლშმა და მისმა თანამშრომელ-მეგობარმა ტიმ გუდმანმა გადაწყვიტეს 40 დღის მანძილზე ერთმანეთთან პაემანზე ევლოთ, რათა გადაელახათ ურთიერთობის უხერხულობა და შეყვარებოდათ ერთმანეთი. ამ ამბის გადმოსაცემად, 2013 წელს სპეციალურად შეიქმნა ბლოგი *40 Days of Dating*. ბლოგის უნიკალური ვიზიტორთა სია, ერთი წლის მანძილზე ხუთ მილიონამდე გაიზარდა. მოგვიანებით Warner Brothers-მა ფილმის გადაღების უფლებები შეიძინა და სცენარის დაწერა დაევალათ ლორენ სკაფარიას და მაიკლ სუზის. უოლში და გუდმანი სცენარისტებს კონსულტაციას გაუწევენ.

### სხვა სამუშაოები 
უოლში ასწავლის დიზაინს და ტიპოგრაფიას School of Visual Arts-ში.

## პირადი ცხოვრება 
უოლში ცხოვრობს ნიუ იორკში, მეუღლესთან, კინემატოგრაფ ზაკ მულიგანთან ერთად.

## ცნობები 
## გარე ბმულები 
* Sagmeister & Walsh website
* *40 Days of Dating* blog
* www.12kindsofkindness.com

კატეგორია:დაბადებული 1986
კატეგორია:ცოცხალი ადამიანები
ვაზისუბნის მესამე ეკლესია

**ვაზისუბნის მესამე ეკლესია**— არქიტექტურული ძეგლი, მდებარეობს გურჯაანის მუნიციპალიტეტის, სოფელ ვაზისუბნის დასავლეთით 8-9 კილომეტრზე, ტყეში. ფშავლების ნაბინავრად წოდებულ ადგილზე. ეკლესია დარბაზულია. ნაგებია რიყის ქვითა და დუღაბით. შესასვლელი დასავლეთიდანაა. აღმოსავლეთით ნახევარწრიულ აფსიდში მცირე ზომის სარკმელია გაჭრილი.

## ლიტერატურა
კატეგორია:გურჯაანის მუნიციპალიტეტის ტაძრები
ვაზისუბნის მთავარანგელოზის ეკლესია

**ვაზისუბნის მთავარანგელოზის ეკლესია** — არქიტექტურული ძეგლი, მდებარეობს გურჯაანის მუნიციპალიტეტის  სოფელ ვაზისუბნის თავში, მამარდაშვილების ეზოში. განეკუთვნება გარდამავალ ხანას. გვიანდელ შუა საუკუნეებში ნაწილობრივ გადაუკეთებიათ. სოფლის მაცხოვრებელთა გადმოცემით მამარდაშვილების კარმიდამო ადრე თავად გულბათ ჭაჭავაძის კუთვნილება ყოფილა და ეკლესიაც ჭავჭავაძეების კარის ეკლესიად მიიჩნევენ. 

ეკლესია დარბაზულია, ნაგებია რიყის ქვითა და კირის ხსნარით. გამოყენებულია აგურიც. ნაგებობა ძლიერ დაზიანებულია -კედლები შემორჩენილია 2-2,5 მ სიმაღლეზე.
  
შესასვლელი ორია, დასავლეთ კედლის შუაში და სამხრეთ კედლის დასავლეთ კიდეში. აღმოსავლეთით ნათლისებრი აფსიდია, რომელიც დარბაზისგან მოკლე მხრებითაა გამოყოფილი. აფსიდის ჩრდილოეთ გვერდში  თაღოვანი ნიშაა. დასავლეთ კუთხეებში ერთსაფეხურიანი პილასტერებია.

## ლიტერატურა
კატეგორია: გურჯაანის მუნიციპალიტეტის ტაძრები
ბაკურციხის წმინდა ბარბარეს პირველი ეკლესია

**ბაკურციხის წმინდა ბარბარეს პირველი ეკლესია** — არქიტექტურული ძეგლი, მდებარეობს გურჯაანის მუნიციპალიტეტის სოფელ ბაკურციხეში. ეკლესია დგას მაღალაურად წოდებულ ადგილზე, კერძოდ კი, ქუმსიაშვილების უბანში.

ეკლესია მთლიანადაა დანგრეული, თუმცა შემორჩენილია მხოლოდ რიყის ქვისა და კირის დუღაბით ნაგები ჩრდილოეთ კედლის პატარა მონაკვეთი. 

2004 წელს, ეკლესიის დასავლეთით, ათიოდე მეტრზე, აშენდა თავისუფალი ჯვრის ტიპის ეკლესია ქუმსიაშვილების ოჯახის ინიციატივითა და ხარჯებით.

## ლიტერატურა
კატეგორია:გურჯაანის მუნიციპალიტეტის ტაძრები
ვაზისუბნის კვირაცხოვლის ეკლესია

**ვაზისუბნის კვირაცხოვლის ეკლესია** — არქიტექტურული ძეგლი, მდებარეობს გურჯაანის მუნიციპალიტეტის სოფელ ვაზისუბნის დასავლეთით 2 კილომეტრზე. განეკუთვნება განვითარებულ შუა საუკუნეებს. 

ეკლესია დარბაზულია,ნაგებია სხვადასხვა ზომის რიყის ქვითა და კირის დუღაბით. წყობაში აქა-იქ ლოდებია ჩართული. დაზიანებულია: აყრილია სახურავის საფარი, აღმოსავლეთ და სამხრეთ კედლებს მთელ სიმაღლეზე ბზარები დაუყვება, ჩამოშლილია ლავგარდანი. ეკლესიის განივ ფასადებზე აშკარად ჩანს გვიანდელი გადაკეთების კვალი, რომლის დროსაც გრძივი კედლები ოდნავ (დაახლოებით 0.5 მეტრით) აუმაღლებიათ, რამაც სახურავის ფერდების დახრილობა რამდენამდე შეამცირა. როგორც ჩანს ამავე დროსაა გამოყვანილი დასავლეთ შესასვლელიც.

## ლიტერატურა
კატეგორია:გურჯაანის მუნიციპალიტეტის ტაძრები
ბლანშ ლინკოლნი

**ბლანშ მეიერს ლამბერტ ლინკოლნი** (დ. 30 სექტემბერი, 1960 წელი) — ამერიკელი პოლიტიკოსი და ადვოკატი, მსახურობდა აშშ-ის სენატში არკანზასიდან 1999-დან 2011 წლამდე. დემოკრატიული პარტიის წევრი, ლინკოლნი პირველად სენატში 1998
წელს აირჩიეს 38 წლის ასაკში რის შემდეგაც გახდა აშშ-ის სენატის ისტორიაში ყველაზე ახალგაზრდა ქალი სენატორი, ის იყო პირველი ქალი სენატორი არკანზასის შტატიდან, ჰეითი ქერევეის შემდეგ (1932 წელი). სენატში არჩევამდე მსახურობდა წარმომადგენელთა პალატაში სადაც არკანზასის პირველ უბანს წარმოადგენდა. 

## რესურსები ინტერნეტში
* Blanche Lincoln for U.S. Senate *official campaign site*
* Congressional profile at GovTrack
* Congressional profile  at OpenCongress
* Financial information (federal office) at OpenSecrets.org
* Staff salaries, trips and personal finance at LegiStorm.com
* Issue positions and quotes at On the Issues
* Appearances  on C-SPAN programs
* Collected news and commentary at *The New York Times*

## სქოლიო
კატეგორია:აშშ-ის ქალი სენატორები არკანზასის შტატიდან
კატეგორია:დაბადებული 1960
კატეგორია:დაბადებული 30 სექტემბერი
კატეგორია:არკანზასის ქალი სენატორები
კატეგორია:აშშ-ის სენატორები
კატეგორია:აშშ-ის წარმომადგენელთა პალატის წევრები
კატეგორია:ქალები აშშ-ში
კატეგორია:ცოცხალი ადამიანები
კატეგორია:XXI საუკუნის ამერიკელი ქალი პოლიტიკოსები
კატეგორია:XX საუკუნის ამერიკელი ქალი პოლიტიკოსები
ვაზისუბნის კოჭლიაანთ კოშკი

**ვაზისუბნის კოჭლიაანთ კოშკი** — არქიტექტურული ძეგლი, მდებარეობს გურჯაანის მუნიციპალიტეტის სოფელ ვაზისუბანის თავში, კოჭლიაანთ უბანში. განეკუთვნაბა გვიან შუა საუკუნეებს. 

## აღწერა
კოშკი გეგმით კვადრატულია (6,6 x 6,6 მ) ნაგებია რიყის ქვით, კირის სქელი ხსნარით.  შემორჩენილია დაახლოებით 5 მეტრის სიმაღლეზე, I სართულზე ორი კარია ჩრდილოეთ-აღმოსავლეთით თაღოვანი და სამხრეთ-აღმოსავლეთით სწორკუთხა. ჩრდილოეთ აღმოსავლეთით კარის აყოლებაზე კედელი განგრეულია სართულის აღმოსავლეთ კუთხესთან სამხრეთ-აღმოსავლეთ კედელში განიერი ბრტყელი გადახურული ნიშაა, ხოლო დანარჩენ კედლებში ასევე სწორკუთხა, ოღონდ გაცილებით მცირე ნიშნები. მათგან ორი სამხრეთ-დასავლეთ კედელშია თითო-თითო,  დანარჩენ ორში ნიშების გარდა ამ კედლებში თითო სათაო ფურიცაა. სართულშუა გადახურვა ხის ყოფილა. შემორჩენილია კოჭების საყრდენი ბუდეები კოშკის მეორე სართულის კედლები მცირე სიმაღლეზეა შემორჩენილი.

## ლიტერატურა
კატეგორია:გურჯაანის მუნიციპალიტეტის კოშკები
ბონი ბლერი

**ბონი ბლერი** ( დ. 18 აპრილი, 1964) — ამერიკელი მოციგურავე. თავისი ეპოქის ერთ-ერთი საუკეთესო და ყველაზე ტიტულოვანი სპორტსმენი ოლიმპიური თამაშების ისტორიაში; მის ანგარიშზეა ხუთი ოქროს და ერთი ბრინჯაოს მედალი. ბლერის  ოლიმპიური დებიუტი შედგა სარაევოში 1984 წელს, სადაც 500 მეტრ დისტანციაზე მერვე ადგილზე გავიდა. დროს ბლერი ვარჯიშობდა როგორც მოკლე, ისე გრძელი სიჩქარით სრიალში. გაიმარჯვა 1986 წლის მსოფლიო ჩემპიონატში. 1988 წელს მიიღო თავისი პირველი ოლიმპიური ოქროს მედალი 500 მეტრზე და ბრინჯაოს მედალი 1000 მეტრზე სრიალში. ბლერმა ორი ოქროს მედალი მოიპოვა 1992 წლის ზამთრის ოლიმპიურ თამაშებზე ალბერტვილში და მისი ბოლო ორი ოლიმპიური ოქროს მედალი 1994 წლის ლილეჰამერის თამაშებზე. ბლერის კარიერა 1995 წლამდე გაგრძელდა, როდესაც მსოფლიო ჩემპიონატი მილვუკში ჩატარდა, საბოლოოდ კარიერა 1995 წლის მარტში დაასრულა.

## რესურსები ინტერნეტში
* 
*ქალი ათლეტები
*ზამთრის ოლიმპიური თამაშები

კატეგორია:დაბადებული 1964
კატეგორია:დაბადებული 18 აპრილი
კატეგორია:ამერიკელი მოციგურავეები
კატეგორია:ცოცხალი ადამიანები
ბაკურციხის წმინდა ბარბარეს მეორე ეკლესია

**ბაკურციხის წმინდა ბარბარეს მეორე ეკლესია** — არქიტექტურული ძეგლი მდებარეობს გურჯაანის მუნიციპალიტეტში, სოფელ ბაკურციხის სამხრეთ-დასავლეთ ნაწილში. განეკუთვნება გვიან შუა საუკუნეებს.

## აღწერა
ეკლესიის ტიპი დარბაზულია. ის ნაგებია რიყისა და აგურის ქვებით. აგურის ორ ძირითად სახეს ვხვდებით, რომელთა უმრავლესობაც კვადრატული ფორმისაა. კედლების ძირითადი ნაწილი რიყის ქვითაა ნაგები, რომელთა წყობა ირეგულარულია. აგური გამოყენებულია კარ-სარკმლის ღიობების გამოსაყვანად და ფასადის მოსართავ ელემენტად. ინტერიერის კედლების გასწორება ბათქაშის გამოყენებით ხორციელდებოდა.

ეკლესიაა ძლიერაა დაზიანებული, რისი თქმის საფუძველს ჩამონგრეული გადახურვა და ჩრდილოეთ კედლის დასავლეთ ნაწილის, სამხრეთის კედლის ნანგრევების და ფასადის დაზიანებები გვაძლევს. 

დასავლეთით მდებარეობს ეკლესიის შესასვლელი, რომლის ღიობი აგურითაა გამოყვანილი. მას გარედან თაღი ამშვენებდა, რომლის მხოლოდ გვერდებია დღეს შემორჩენილი. ის ჩასმულია საფეხურით შეღრმავებულ არეში. შეღრმავებული არის აღდგენა ვერ ხერხდება, ვინაიდან და რადგანაც მის ზემოთ არსებული კედელი დანგრეულია. შესასვლელი გადახურული იყო ხის ძელებით, რომელთა მხოლოდ საყრდენი ბუდეებია დღეს-დღეობით შემორჩენილი.

აღმოსავლეთ ნაწილში ნახევარწრიული აფსიდია მდებარეობს, რომლის ღერძზე აგურით ნაშენები სარკმლის ძირია შემორჩენილი, ამასთან წირთხლების მცირე ნაწილი. მის ორივე გვერდს მოზრდილი ნიშა ამშვენებს. რომელთაგან სამხრეთით მყოფი თაღოვანი ფორმისაა, ხოლო ჩრდილოეთით მდებარე ნიშას ზედა ნაწილი მონგრეული აქვს. მისგან შემორჩენილი კვალის მიხედვით ადგენენ, რომ თაღით უნდა ყოფილიყო გადახურული.

საფეხურით შეღრმავებული არით იყო დამუშავებული გრძივი ფასადები და ეკლესიის აღმოსავლეთ ნაწილი. არის ზედა ნაწილი აგურით ნაშენი, ერთმანეთზე გადაბმული თაღებით გვხვდება. ეკლესიის უდიდესი ნაწილის აღდგენა ვერ ხერხდება. 

## ლიტერატურა
კატეგორია:გურჯაანის მუნიციპალიტეტის ტაძრები
ვაზისუბნის მიჯნის საყდარი

**ვაზისუბნის მიჯნის საყდარი** — არქიტექტურული ძეგლი, დგას სოფელ ვაზისუბნის ჩრდილო-დასავლეთით 5-6 კილომეტრზე, ტყეში. განეკუთვნება განვითარებულ შუა საუკუნეებს. 

ეკლესია დარბაზულია, ნაგებია  საშუალო ზომის რიყის ქვითა და კირის დაღუბით. წყობა ირეგულარულია. კუთხეებში გამოყენებულია ყვითელი ფერის შირიმის კვადრები. ძლიერაა დაზიანებული: ჩამოქცეულია დარბაზის კამაროვანი, გადახურვა და კონქი, დანგრეულია კედლების ზედა ნაწილები, ჩამოშლილია ლავგარდანი და საპირე ქვების მნიშვნელოვანი ნაწილი. შესასვლელი დასავლეთიდან ჰქონია (შემორჩენილია კარის წირთხლების მცირე ნაწილი). ეკლესია უაფსიდოა, აღმოსავლეთით დასრულებულია სწორი კედლით, რომლის შუაში რიყის ქვით ბრტყლად გადახურული სარკმელია გაჭრილი. სარკმლის ორივე მხარეს თითო სწორკუთხა ნიშაა.

## ლიტერატურა
კატეგორია:გურჯაანის მუნიციპალიტეტის ტაძრები
ვაზისუბნის თამარის ეკლესია

**ვაზისუბნის თამარის ეკლესია**, *ფრთამოქცეული საყდარი* — არქიტექტურული ძეგლი, მდებარეობს გურჯაანის მუნიციპალიტეტის სოფელ ვაზისუბნის სამხრეთ-დასავლეთით სამიოდე კილომეტრზე, განეკუთვნება განვითარებულ შუა საუკუნეებს.

ეკლესია დარბაზულია ნაგებია რიყის ქვითა და კირის ხსნარით. კონსტრუქციის ნაწილებში გამოყენებულია კვადრატული აგური და შირიმი, წყობა ირეგურალურია. ძლიერ დაზიანებულია: ჩამონგრეულია კამარა და კონქი, მონგრეულია კედლების ზედა ნაწილები, აღმოსავლეთ კედელი დაახლოებით 4 მეტრის სიმაღლეზეა შემორჩენილი, დანარჩენი კედლები კი – 2.5-3 მეტრის სიმაღლეზე. ეკლესიის შიგნით ხეებია ამოსული.

შესასვლელი დასავლეთიდან და სამხრეთიდანაა. ორივე კარი აგურით ნაწყობი ნახევარწრიული თაღითაა დასრულებული. აღმოსავლეთით ნახევარწრიული აფსიდია, რაშიც შირიმის ნათალი ქვებით ნაწყობი სარკმელია (შემორჩენილია ქვედა ნაწილი). აფსიდის გვერდებში თითო მცირე ზომის სწორკუთხა ნიშაა. დარბაზის გრძივ კედლებზე, აქა-იქ, შემორჩენილია კამარის ქუსლის წყობის მცირე ნაწილი.

## ლიტერატურა
კატეგორია:გურჯაანის მუნიციპალიტეტის ტაძრები
ცირა ყურაშვილი

**ცირა ყურაშვილი** (დ. 1 მაისი, 1962, ბაღდათი) — ქართველი მწერალი, ფილოლოგი. 

## ბიოგრაფია
ცირა ყურაშვილი დაიბადა ბაღდათში 1962 წლის 1 მაისს, ლამარა ჭელიძისა და ბაღდათის მხარეთმცოდნეობის მუზეუმის დამაარსებლის, ელგუჯა ყურაშვილის ოჯახში. იგი არის აფხაზეთის ომის, კერძოდ კი კამანის ხოცვა-ჟლეტის დროს დახვრეტილი მამა ანდრია ყურაშვილის ღვიძლი და. ცირა ყურაშვილი ასე იგონებს თავის ძმას, მამა ანდრიასა და მამას:

.

1987 წელს დაამთავრა ქუთაისის სახელმწიფო უნივერსიტეტის ფილოლოგიის ფაკულტეტი.

1986-1993 წლებში მუშაობდა ჟურნალ „განთიადის“ რედაქციაში კორექტორად, ლიტმუშაკად, განყოფილების გამგედ.

2004 წელს მწერალთა ჯგუფთან ერთად დააფუძნა ლიტერატურულ-საზოგადოებრივი გაზეთი „ენიგმა“, რომელიც 2006 წლიდან ჟურნალის სახით გამოიცემა. 

2001 წელს მისი ინიციატივით გამოვიდა საბავშვო ლექსების კრებული „ლილე“.

2002 წელს კავკასიური სახლის ლიტერატურულმა გაზეთმა „ალტერნატივა“ მისი მოთხრობა „უკან არ მიიხედო“ წლის საუკეთესო ნაწარმოებად აღიარა, ხოლო 2005 წელს ეს ნაწარმოები შევიდა „კავკასიური სახლის“ მიერ გამოცემულ ორტომეულში „ქალი, სახე და პრობლემა“. 

2015 წელს გერმანულად ითარგმნა და ქართული პოეზიის ანთოლოგიაში დაიბეჭდა ცირა ყურაშვილი ლექსები: „მამა“, „რაბი“, „მნედისი დეკემბრის ღამით“. ამავე წელს აზერბაიჯანულმა გამომცემლობამ ADK Publishing House თარგმნა და გამოსცა თანამედროვე ქართველ ავტორთა პროზაული კრებული „ადამიანი ZERO“, სადაც შესულია ცირა ყურაშვილის მოთხრობაც.

## წიგნები
* *ვინ გაიტანს თეფშებს?* (ესეები), თბილისი, ინტელექტი, 2016, ISBN 978-9941-463-83-0
* *ჟამსა თამაშობისასა* (მოთხრობები), თბილისი, ინტელექტი, 2016, ISBN 978-9941-466-41-0
* *სამოთხის სარკმელი* (ლექსები), გამომცემლობა საუნჯე, 2013
* *ხიზნები კომანის მონასტერთან* (მოთხრობები), თბილისი, ინტელექტი, 2012, ISBN 978-9941-430-90-9
* *ქრისტესია* (ზღაპარი, იმედა ყურაშვილთან თანაავტორობით), ქუთაისი, შპს „ენციკლოპედია „ქუთაისი“, 2009
* *ანბანური პერიოდი* (ლექსები), ქუთაისი, 2006
* *ასფალტის ყვავილები* (ლექსები), ქუთაისი, 1991

**ლიეტუვაურად**:

* *დეიდას საფქვავი მარჯვენა ხელში უჭირავს* (ლიეტუვ. Tetis graistykle laiko dešineje rankaje) მოთხობების კრებულში: „მთვარის უცნობი მხარე“ - საქართველოს ქალთა თანამედროვე მოთხრობა, ლიეტუვაურად მთარგმნელები: ნანა დევიძე, ვიქტორია ვალენტაიტე, ლიდია გიორგობიანი (ლიეტუვ.: “Sausas mėnulio veidas” – šiuolaikiniai Sakartvelo moterų apsakymai, Vertėjas: Jurga Brastavičiūtė), 2021, ISBN 9786094253089

## პრემიები და ჯილდოები
* 2014 წელს გაიმარჯვა საერთაშორისო პოეზიის კონკურსში ლექსით „მამა“ (თარგმანი ინგლისურ ენაზე ეკუთვნის ელისო ფანცხავას).

## რესურსები ინტერნეტში
* ცირა ყურაშვილის ახალი ბლოგი
* ცირა ყურაშვილი 
* ცირა ყურაშვილი
* ცირა ყურაშვილის მოთხრობები
* ცირა ყურაშვილი — სამოთხის ღამე 
* ცირა ყურაშვილი — „ექიმ გოლდშმიტს შეუძლია დარჩეს“ 
* Tsira Kurashvili
* 

## სქოლიო
კატეგორია:ქართველი მწერლები
კატეგორია:ქართველი პოეტები
კატეგორია:ქართველი საბავშვო მწერლები
კატეგორია:მწერალი ქალები
კატეგორია:ქართველი ფილოლოგები
კატეგორია:დაბადებული 1962
კატეგორია:ცოცხალი ადამიანები
ეშლი ბენსონი

**ეშლი ვიქტორია ბენსონი** () (დ. 18 დეკემბერი, 1989)  —  ამერიკელი მსახიობი და მოდელი. იგი მონაწილეობდა თინეიჯერულ, დრამატულ სერიალში, „პატარა საყვარელ მატყუარებში“, სადაც მან ჰანა მარინის როლი მოირგო. ბენსონი გადაღებული იქნა შემდეგ ფილმებში: „გამოწვევა გამარჯვებისკენ“ (2007), „საშობაო ამური“ (2010), „აღვირახსნილი არდადეგები“ (2012), „ვირთხის დამჯერი“ (2015), „დიდი ქალაქის სიყვარული“ (2016), „მისი სურნელი“ (2018) და სხვა. 

## ბიოგრაფია 
ეშლი ვიქტორია ბენსონი 1989 წლის 18 დეკემბერს, ანაჰეიმში დაიბადა და გაიზარდა. არის შენონის და ჯეფ ბენსონის ქალიშვილი. მას ჰყავს ერთი უმცროსი და, შელინ ბენსონი. ეშლიმ ცეკვა სამი წლის ასაკში დაიწყო. სწავლობდა ბალეტს, ჯაზს და ჰიპ-ჰოპს. იგი სიმღერებს, გუნდებში ადრეული ასაკიდან ასრულებდა. 4 წლის ასაკში, იგი ეკლესიაში სოლოს მღეროდა. როდესაც 8 წლის გახდა, მან Ford Models-თან თანამშრომლობა დაიწყო, რის შემდეგაც, ინტენსიურად ჩნდებოდა რეკლამებში.

## კარიერა 
ბენსონი 2004-2007 წლებში მონაწილეობდა სატელევიზიო პროგრამა-„Days of Our Lives“-ში, სადაც ასრულებდა აბიგაილ დევერაუქსის როლს. 2002 წელს, გამოჩნდა Lil' Romeos-ს მუსიკალურ ვიდეოში. გარდა ამისა გადაღებული იქნა სხვა რამდენიმე მუსიკალურ ვიდეოში, მათ შორისაა: NLT'-ს „That Girl“, One Call'-ის  „BlackLight“, და Hot Chelle Rae-ს „Honestly“. 

ეშლიმ თავისი დიდებული დებიუტი 2004 წელს შექმნა, როდესაც გადაღებული იქნა კომედიური ჟანრის ფილმ-„13-დან 30-ში“. იგი გადაიღეს ფილმში „გამოწვევა გამარჯვებისაკენ“, სადაც ქერსონის როლი შეასრულა. 2008 წელს, იგი სატელევიზიო ჩანელის, „Lifetime“-ის ორიგინალურ ფილმში გადაიღეს, სახელად, „Fab Five:The Texas Cheerleader Scandal“, სადაც მან ბრუკ ტიპითის როლი ითამაშა. ფილმი დაფუძნებულია ნამდვილ ისტორიაზე. გადაღებულია მაკკინის ჩრდილოეთ საშუალო სკოლის ტერიტორიაზე, ტეხასში. 

2008 წელს, მან მონაწილეობა მიიღო The Cw-ს სერიალის „ზებუნებრივში“, როლით-გულშემატკივარი. 2009 წელს ბენსონი თამაშობდა ABC-ს კომედიურ სატელევიზიო სერიალ-„Eastwick”-ში. გადაცემა დაფუძნებული იყო ჯონ აპდაიკის ნოველაზე. ამავე ნოველაზე დაყრდნობით, 1987 წელს, გადაიღეს ფილმი, სახელწოდებით-„ისტვიკელი ალქაჯები“. თუმცა, ამ გადაცემის მხოლოდ 13 ეპიზოდი გამოვიდა, დაბალი რეიტინიგის გამო. 2005 წელს გადაიღეს, ფილმ „ვირთხების დამჯერ“-ში, სადაც თამაშობდა ემა ტეილორის როლს. ამავე წელს, იგი ფილმ „პიქსელებ“-ში გადაიღეს, სადაც იგი ლედი ლიზას როლს ასრულებდა, ხოლო 2016 წელს, ეშლი ბიოგრაფიულ, კომედიურ-დრამა ფილმში-„ელვისი და ნიქსონი“-ში მონაწილეობდა, სადაც მარგარეტის როლს ასრულებდა.

## პერსონალური ცხოვრება 
ბენსონს ცნობილ ინგლისელ მსახიობთან და მოდელთან კარა დელევინთან აქვს ურთიერთობა. 

## რესურსები ინტერნეტში 
* ეშლი ბენსონი

კატეგორია:ამერიკელი მსახიობები
კატეგორია:დაბადებული 1989
კატეგორია:დაბადებული 18 დეკემბერი
კატეგორია:ცოცხალი ადამიანები
ევა ეკებლადი

**ევა ეკებლადი** (დ. 10 ივლისი, 1724 – გ. 15 მაისი, 1786) — შვედი აგრონომი და მეცნიერი. იგი ცნობილი იყო იმით, რომ 1746 წელს შეიმუშავა მეთოდი, რითაც კარტოფილისგან ალკოჰოლსა და ფქვილს ამზადებდნენ, რაც მნიშვნელოვნად ამცირებდა შვედეთში შიმშილობას. ევა იყო პირველი ქალი, რომელიც შვედეთის სამეფოს მეცნიერებათა აკადემიის წევრი გახდა  (1748 წელს).

## რესურსები ინტერნეტში
*Swedish inventions and discoveries 
*Swedish Aristocrat and Agronomist

## სქოლიო
კატეგორია:დაბადებული 1724
კატეგორია:გარდაცვლილი 1786
კატეგორია:ქალი მეცნიერები
კატეგორია:დაბადებული 10 ივლისი
კატეგორია:გარდაცვლილი 15 მაისი
ბაზალეთის თემი (მრავალმნიშვნელოვანი)

**ბაზალეთის თემი** შეიძლება აღნიშნავდეს:

*ბაზალეთის თემი — თემი დუშეთის მუნიციპალიტეტში
*ბაზალეთის თემი — თემი ხარაგაულის მუნიციპალიტეტში
ალთეა გიბსონი

**ალთეა გიბსონი** ()(დ. 25 აგვისტო, 1925 — გ. 28 სექტემბერი, 2003) — ამერიკელი ჩოგბურთელი და პროფესიონალი გოლფის მოთამაშე, ერთ-ერთი პირველი შავკანიანი სპორტსმენი, რომელმაც გადალახა საერთაშორისო ჩოგბურთის ფერადი ხაზი. 1956 წელს, იგი გახდა პირველი აფრო-ამერიკელი რომელმაც მოიპოვა გრანდ სლემის ტიტული. მომდევნო წელს მან მოიგო როგორც უიმბლდონი, ასევე აშშ-ის ნაციონალური ჩემპიონატი, შემდეგ კვლავ მოიგო ორივე ტიტული 1958 წელს. და ორივე წელს მიიღო წლის ქალი სპორტსმენის ჯილდო. მთლიანობაში, მან მოიგო 11 გრანდ სლემის ტურნირი, მათ შორის ხუთი სინგლის ტიტულები, ხუთი დუბლის ტიტული და ერთი შერეული დუბლის ტიტული. გიბსონი შეყვანილია ჩოგბურთის დიდების საერთაშორისო დარბაზში და ქალთა საერთაშორისო დიდების დარბაზში. 1960-იანი წლების დასაწყისში იგი ასევე გახდა პირველი შავკანიანი მოთამაშე, რომელმაც კონკურენცია გაუწია თეთრკანიან ქალებს პროფესიონალურ ტურნირზე.

## რესურსები ინტერნეტში
* 
*გიბსონის სიბერე
*გიბსონის სიკვდილი

კატეგორია:დაბადებული 1925
კატეგორია:დაბადებული 25 აგვისტო
კატეგორია:ამერიკელი ჩოგბურთელები
კატეგორია:გარდაცვლილი 28 სექტემბერი
კატეგორია:გარდაცვლილი 2003
ედიტ კაველი

**ედიტ კაველი** ( /ˈkævəl/) (დ. 4 დეკემბერი, 1865 — გ. 12 ოქტომბერი, 1915) — ბრიტანელი მედდა. ცნობილია იმით, რომ პირველი მსოფლიო ომის დროს ის ორივე მხარის ჯარისკაცების სიცოცხლის გადასარჩენად იბრძოდა, დისკრიმინაციის გარეშე, და 200 მოკავშირე ჯარისკაცს დაეხმარა გერმანელთა მიერ ოკუპირებული ბელგიიდან გაქცევაში, რისთვისაც დააპატიმრეს კიდეც. მას ბრალად სდებდნენ ღალატს და სიკვდილი მიუსაჯეს. მის დახვრეტას დიდი გამოხმაურება მოჰყვა. სიკვდილით დასჯის წინა ღამეს კაველმა თქვა რომ „პატრიოტიზმი საკმარისი არ არის, მე არ უნდა მქონდეს სიძულვილი ვინმეს მიმართ“, ეს სიტყვების შემდგომ მის მემორიალზე დაწერეს. ძლიერი ანგლიკანური რწმენა მას აიძულებდა, რომ არ გაჩერებულიყო იქამდე სანამ ყველას სიცოცხლეს არ გადარჩენდა. ინგლისის ეკლესია მას 12 ოქტომბერს წმინდანთა კალენდარში მოიხსენიებს. კაველი სიკვდილით დასჯის დროს 49 წლის იყო.

## რესურსები ინტერნეტში
*კაველის მემორიალი
*კაველის მონეტა

კატეგორია:დაბადებული 1865
კატეგორია:დაბადებული 4 დეკემბერი
კატეგორია:გარდაცვლილი 12 ოქტომბერი
კატეგორია:გარდაცვლილი 1912
კატეგორია:ბრიტანელი მედიკოსები
რებეკა ლატიმერ ფელტონი

**რებეკა ენ ლატიმერ ფელტონი** (; დ. 10 ივნისი 1835, დეკეიტერი, აშშ — გ. 24 იანვარი 1930, ატლანტა, ჯორჯია, აშშ) — ამერიკელი პოლიტიკოსი, მწერალი, მასწავლებელი. სენატორი ჯორჯიის შტატიდან 1922 წლის 21 ნოემბრიდან 22 ნოემბრამდე. პირველი ქალი სენატორი აშშ-ის ისტორიაში. უკანასკნელი ყოფილი მონმათმფლობელი აშშ-ის კონგრესის ორივე პალატაში.

## ბიოგრაფია 
რებეკა ენ ლატიმერი დაიბადა 1835 წლის 10 ივნისს  დეკეიტრეში, ჯორჯია, უნივერმაღის მფლობელის, პლანტატორისა და ვაჭრის ჩარლზ ლატიმერის ოჯახში. მამამისი წარმოშობით მერილენდის შტატიდან იყო, რომელიც 1820-იან წლებში გადავიდა საცხოვრებლად დე-კალბის ოლქში. რებეკას დედა ელეონორ სვიფტ ლატიმერი დაიბადა ჯორჯიის შტატის ქალაქ მორგანში. 

რებეკა ოჯახის ოთხი შვილიდან ყველაზე უფროსი იყო, მისი და მერი ლატიმერი, ისევე როგორც რებეკა, გახდა აშშ-ში ქალთა საარჩევნო უფლებებისათვის ბრძოლის აქტიური ფიგურა. როდესაც რებეკა გახდა 15 წლის, მამამ იგი ქალაქ მადისონში გააგზავნა ნათესავებთან, რათა სწავლა გაეგრძელებინა ქალთა მეთოდისტურ კოლეჯში, რომელიც 1852 წელს დაასრულა, 17 წლის ასაკში. 

1853 წელს ცოლად გაყვა უილიამ ჰარელ ფელტონს. ქორწინების შემდეგ ისინი გადავიდნენ კარტერსვილში, სადაც იყო მონათმფლობელობა. რებეკას და უილიამს ხუთი შვილი შეეძინათ, მაგრამ მათგან ცოცხალი მხოლოდ ჰოვარდ ერვინ ფელტონი დარჩა. 

აშშ-ის სამოქალაქო ომის დასრულების შემდეგ ფელტონმა და მისმა მეუღლემ დაკარგეს მონების ყოლის შესაძლებლობა და მათ ერთად გახსნეს სკოლა კარტერვილში.

1900 წელს ფელტონი ოფიციალურად შეუერთდა ქალთა საარჩევნო უფლებებისათვის მებრძოლთა მოძრაობას და გახდა სუფრაჟიზმის აქტიური მიმდევარი. 

1922 წელს გუბერნატორმა ტომას უილიამ ჰარდვიკმა 87 წლის ფელტონი დანიშნა სენატორად ჯორჯიის შტატიდან, გარდაცვლილი ტომას უოსტონის ნაცვლად. ფელტონის დანიშვნა უფრო სიმბოლური ხარკი იყო ქალთა უფლებებისადმი, ასევე ეს იყო ჰარდვიკის პოლიტიკური ნაბიჯი ქალი ამომრჩევლების ხმების მისაღებად. ფელტონი სენატორი გახდა 21 ნოემბერს და მისი უფლებამოსილება გაგრძელდა მხოლოდ ერთი დღე, იგი ოფიციალურად აღიარებულია აშშ-ის ისტორიაში პირველ ქალ-სენატორად. გარდა ამისა, დღემდე იგი ინარჩუნებს ჯორჯიის შტატიდან ერთადერთი ქალი სენატორის სტატუსს.

ცხოვრების უკანასკნელ წლებში რებეკა ფელტონი ცხოვრობდა კარტერსვილში, დაკავებული იყო მწერლობითა და მასწავლებლობით. გარდაიცვალა ატლანტაში, 1930 წლის 24 იანვარს. მისი ნეშტი გადაასვენეს და დაკრძალეს ოაკ-ჰილის სასაფლაოზე, კარტერსვილში და იგი ამერიკის კონგრესის ორივე პალატის წევრთა შორის უკანასკნელი ყოფილი მონათმფლობელი იყო. ფელტონს სწამდა თეთრი რასის უპირატესობა. რებეკა იბრძოდა თეთრკანიანი ქალების ხმების უფლებებისათვის, მაგრამ ფერადკანიანებისთვის იგივე შესაძლებლობას გამორიცხავდა.

## სქოლიო
კატეგორია:დაბადებული 10 ივნისი
კატეგორია:დაბადებული 1835
კატეგორია:გარდაცვლილი 24 იანვარი
კატეგორია:გარდაცვლილი 1930
კატეგორია:ამერიკელი ქალი პოლიტიკოსები
კატეგორია:აშშ-ის სენატორები
კატეგორია:აშშ-ის დემოკრატიული პარტიის წევრები
კატეგორია:მწერლები ანბანის მიხედვით
კატეგორია:XX საუკუნის ამერიკელი ქალი პოლიტიკოსები
გიორგი კოღუაშვილი

**გიორგი კოღუაშვილი** (დ. 26 აპრილი, 1969, ქუთაისი) — ქართველი სპორტსმენი (ბერძნულ-რომაული ჭიდაობა), ბარსელონას ოლიმპიადის (1992), ბრინჯაოს მედლის მფლობელი (90 კგ), ხუთგზის მსოფლიოს ჩემპიონი: 1993 (სტოკჰოლმი, შვედეთი; 90 კგ), 1994 (ტამპერე, ფინეთი; 90 კგ), 1997 (ვროცლავი, პოლონეთი; 97 კგ), 1998 (ევლე, შვედეთი; 97 კგ), 1999 (ათენი, საბერძნეთი; 97 კგ).

ოთხგზის ევროპის ჩემპიონი: 1994 (ათენი, საბერძნეთი; 90 კგ), 1995 (ბეზანსონი, საფრანგეთი; 90 კგ), 1996 (ბუდაპეშტი, უნგრეთი; 90 კგ), 2002 (სეინიაიოკი, ფინეთი; 96 კგ). მსოფლიო ჩემპიონატის ბრინჯაოს პრიზიორი: 1995 (პრაღა, ჩეხეთი; 90 კგ), მსოფლიოს ჩემპიონი ახალგაზრდებს შორის (1989, 90 კგ), ევროპის ვიცე-ჩემპიონი (2000, მოსკოვი, რუსეთი; 97 კგ), ევროპის ახალგაზრდული ჩემპიონატის ბრინჯაოს პრიზიორი (1988, 90 კგ), ევროპის ჩემპიონი (1987, 88 კგ; ჭაბუკები), მსოფლიო თასის მფლობელი (1991, 1992), მსოფლიო თასის გათამაშების ბრინჯაოს პრიზიორი (2003), ბალტიის ზღვის ქვეყნების თასის მფლობელი (1993, 90 კგ), გერმანიის დიდი პრიზის ვიცე-ჩემპიონი (1992, 90 კგ; 1993, 90 კგ), სსრკ ჩემპიონი ჭაბუკთა შორის (1985), სსრკ ჩემპიონი ახალგაზრდებს შორის (1987).

იგი 1993 წლიდან ასპარეზობდა რუსეთის სახელით.

:სხვა ოლიმპიური მიღწევები:
* 1996 წელს, ატლანტის ოლიმპიადაზე დაიკავა XIII ადგილი.
* 2000 წელს, სიდნეის ოლიმპიადაზე დაიკავა XII ადგილი.
* 2004 წელს, ათენის ოლიმპიადაზე დაიკავა VI ადგილი.

## ძირითადი შედეგები 
## რესურსები ინტერნეტში 
* გიორგი კოღუაშვილი  — ქართული სპორტი

კატეგორია:ქუთაისში დაბადებულები
კატეგორია:დაბადებული 26 აპრილი
კატეგორია:დაბადებული 1969
კატეგორია:ქართველი მოჭიდავეები ბერძნულ-რომაულ სახეობაში
კატეგორია:ქართველი ოლიმპიური პრიზიორები
COVID-19-ის პანდემია

**კორონავირუსის პანდემია 2019-2020** — SARS-CoV-2 ვირუსის პანდემია მსოფლიოში, რომელსაც ადგილი ჰქონდა 2019-2020 წლებში. პანდემია კერად მიჩნეულია ჩინეთის ხუბეის პროვინციის ქალაქ უხანის ზღვისპროდუქტებისა და ცხოველების ბაზრობა. ახალი, მანამდე უცნობი ვირუსული შტამის გავრცელებაზე ეჭვი გაჩნდა მას შემდეგ, რაც ხუბეის პროვინციაში 41 ადამიანს დაუდგინდა პნევმონია ყოველგვარი გამოკვეთილი მიზეზის გარეშე. ვირუსის გავრცელება ხდება ადამიანიდან ადამიანზე და იწვევს სასუნთქი გზების მძიმე დაავადებებს. დაავადების გართულებები მოიცავს პნევმონიას, სუნთქვის უკმარისობას, სასუნთქი გზების მწვავე დისტრეს-სინდრომს, თირკმლის უკმარისობას, რასაც თან ახლავს ფატალური გამოსავლის რისკი. SARS-CoV-2 ვირუსის მიერ გამოწვეულ დაავადებას მიენიჭა სახელი COVID-19.

2020 წლის 12 თებერვლისთვის აღრიცხულ იქნა გარდაცვალების 1113, დაინფიცირების 44 600, ხოლო გამოჯანმრთელების 4 740 შემთხვევა.. 13 თებერვალის მონაცემებით ჩინეთის ხუბეის პროვინციაში გარდაცვლილთა რაოდენობა 1310-მდე გაიზარდა, 14 840-ით გაიზარდა ინფიცირებულთა რაოდენობა  60 000 ადამიანით.

## გავრცელება 
### საქართველო 
კორონავირუსული დაავადება COVID-19-ით დაავადებული პირი საქართველოში პირველად გამოვლინდა 2020 წლის 26 თებერვალს, ამის შესახებ საზოგადოებას ჯანდაცვის მინისტრმა ეკატერინე ტიკარაძემ საგანგებო ბრიფინგით ამცნო. დაავადებათა კონტროლის ცენტრის დირექტორის, ამირან გამყრელიძის ცნობით, დაავადებული პირი იმყოფებოდა ირანის ტერიტორიაზე, სადაც იმავე წლის თებერვლის შუა რიცხვებიდან დაავადება გავრცელდა. დაავადების დიაგნოსტირება ლუგარის ლაბორატორიაში ჩატარებული კვლევით მოხერხდა.

## გავრცელება ქვეყნების მიხედვით 
## იხილეთ აგრეთვე
*COVID-19
*SARS-CoV-2
*კორონავირუსის პანდემია საქართველოში (2020)

## რესურსები ინტერნეტში
* კორონა ვირუსი ამხელს გლობალურ უთანასწორობას — მარიამ კვარაცხელია

## სქოლიო 
კატეგორია:ეპიდემიები
კალაურის კვირაცხოვლის ეკლესია

**კალაურის კვირაცხოვლის ეკლესია** — არქიტექტურული ძეგლი, მდებარეობს გურჯაანის მუნიციპალიტეტის სოფელ კალაურის სამხრეთ–აღმოსავლეთ, განაპირას. აგებულია 2006–2007 წლებში, ნაეკლესიარზე, სოფლის მკვიდრის ალ. ნაპირელის თაოსნობითა და სახსრებით.

ეკლესია დარბაზულია (7x5 მ), უაფსიდო. ნაგებია რიყის ქვით, გადახურულია კრამიტის ორფერდა სახურავით, დასავლეთიდან მიდგმული აქვს გეგმით კვადრატული (2x2 მ), ნახევარწრიული თაღებით გახსნილი კარიბჭე, რომლებსაც კრამტის ორფერდა სახურავი ხურავს.

## ლიტერატურა 
კატეგორია:გურჯაანის მუნიციპალიტეტის ტაძრები
კატეგორია:XXI საუკუნის ეკლესიები
ლილი პონსი

**ლილი პონსი** (), სრული სახელია **ელეონორა გაბრიელა პონს მარონეზე** (; დ. 25 ივნისი, 1996, კარაკასი, ვენესუელა) – ამერიკელი ინტერნეტ ვარსკვლავი, მსახიობი, მომღერალი, მოცეკვავე, მოდელი და ბლოგერი. მისი კარიერა 2014 წელს დაიწყო YouTube-ზე. დღეისათვის YouTube-ზე მას 15,7 მილიონი, ხოლო Instagram-ზე 38,6 მილიონი გამომწერი ჰყავს.

## ბავშვობა 
ლილი პონსი დაიბადა 1996 წელს კარაკასში. მისი მშობლები არიან ლუის პონსი და ანა მარონეზე, რომელთაც მის შემდეგ კიდევ ერთი გოგონა: რაკილი გაუჩნდათ. როდესაც ლილი ხუთი წლის იყო პონსების ოჯახი აშშ-ში, კერძოდ მაიამიში გადასახლდა. 2015 წელს დაამთავრა მაიამის საშუალო სკოლა და უმაღლესი განათლების მისაღებად ლოს ანჯელესში, კალიფორნიაში გადასახლდა. მისი განცხადებების მიხედვით ლილის სკოლაში მეგობრების გაჩენა ძალიან უჭირდა, რაზეც განაცხადა: „მე არ მომწონს მაგარი გოგონები – მე სხვანაირი გოგო ვარ. მე ვარ ის, ვინც ძირითადად ნერვიულობს ხოლმე, თუმცა ბოლოს ამაყობს ამით.“

## კარიერა 
პონსმა თავისი კარიერა 2014 წელს, ექვსწამიანი ვიდეოთი დაიწყო, რომელიც Vine-ს ფორმატით გადაიღო. მისი თქმით, მან ვიდეოების გადაღება მხოლოდ მეგობრების გასახალისებლად დაიწყო. თანდათანობით იგი ჯერ სკოლაში, საბოლოოდ კი მთელს ქვეყანაში გახდა პოპულარული თავისი სახალისო ვიდეოებით და ცნობილი Viner-ი გახდა, რომელსაც რამდენიმე წელიწადში ერთი მილიარდი გამომწერი ჰყავდა.

2016 წელს თავის გამოცდილებაზე დაყრდნობით ლილი პონსმა დაწერა რომანი „სკოლაში გადარჩენა“, რომლის თანაავტორიც მელისა დე ლა კრუზი გახდა. ამავე წელს მან ფილმში „ჩვენ შენ გვიყვარხარ“ როლი შეასრულა, რითიც დაიწყო მისი სამსახიობო კარიერა. იგი ასევე გამოჩნდა MTV-ს საშინელებათა ჟანრის სერიალის პირველ ეპიზოდში სახელად „ყვირილი“, რომელშიც იგი სეზონის პირველი მსხვერპლის როლს ასრულებდა.

2018 წლიდან დაიწყო ესპანურენოვანი სიმღერების ჩაწერა, რომლებმაც YouTube-ზე 4 დღეში 10 მილიონი ნახვა დააგროვა. იგი წარმატებით მოღვაწეობს სამოდელო სფეროშიც. 2017 წელს მილანში პონსმა მონაწილეობა მიიღო Dolce&Gabbana-ს წარმოდგენაში. 2019 წელს მან თავისი პირველი ინგლისურენოვანი სიმღერა ჩაწერა, რასაც დიდი გამოხმაურება მოჰყვა საზოგადოების მხრიდან.

2018 წლის ოქტომბერში ლილი პონსი ლათინური გრემის მე-19 დაჯილდოვების გამარჯვებული გახდა. როგორც 2020 წელს გაკეთებულ ინტერვიუში აღნიშნა, იგი აპირებს გაჰყვეს როგორც სამოდელო საქმიანობას, ასევე მომღერლობასა და ვიდეო ბლოგერობას.

## რესურსები ინტერნეტში 
* https://www.instagram.com/p/BzgYEp8poB4/
* https://www.teenvogue.com/story/lele-pons-vine-star-interview
* https://www.youtube.com/channel/UCi9cDo6239RAzPpBZO9y5SA
* https://watchin.today/channel/UCi9cDo6239RAzPpBZO9y5SA 
* https://www.forbes.com/sites/maddieberg/2016/12/07/how-shots-studios-wants-to-use-data-to-create-the-next-digital-star/#4b245605629c
* https://web.archive.org/web/20180818120106/http://www.sun-sentinel.com/features/fl-reg-lele-pons-celoso-single-music-video-20180816-story.html
* https://web.archive.org/web/20190327022644/http://www.national-report.com/top-venezuela/
* https://www.billboard.com/charts/latin-songs/2018-05-19

## სქოლიო 
კატეგორია:დაბადებული 25 ივნისი
კატეგორია:დაბადებული 1996
კატეგორია:ამერიკელი მსახიობები
კატეგორია:ამერიკელი მომღერლები
კატეგორია:ცოცხალი ადამიანები
კალაურის მარანი

**კალაურის მარანი** — არქიტექტურული ძეგლი, დგას გურჯაანის მუნიციპალიტეტის სოფელ კალაურის მკვიდრის იოსებ ჯანიაშვილის კარ-მიდამოში. განეკუთვნება XVIII-XIX საუკუნეებს.

მარანი წარმოადგენს რიყის ქვით ნაშენ, აღმოსავლეთიდან დასავლეთის მიმართულებით წაგრძელებულ ერთსართულიან ნაგებობას. შესასვლელი მას ჩრდილოეთიდან აქვს. კარი გარედან აგურით ნაწყობი ნახევარწრიული თაღითაა დასრულებული და ჩასმულია კედლის საფეხურებით შეღრმავებულ არეში, რომელიც დასრულებულია კუთხით შვერილი აგურების წყობის ერთი რიგით. შიგნით შესასვლელი მუხის მძლავრი ძელით გადახურულია თარაზულად.მარნის აღმოსავლეთ კედლის შუაში კვადრატული აგურით ნაწყობი თაღოვანი ბუხარია. ბუხრის ზემოთ ბრტყელი, გვერდებაკეცილი, კრამიტებით მოწყობილი თარო, რომლის ზემოთ, კედელში, ირმის რქაა ჩამაგრებული. ბუხრის გვერდებზე საშუალო ზომის ერთი თაღოვანი და ერთი სწორკუთხა ნიშაა. ერთი თაღოვანი ნიშა ჩრდილოეთ კედელშია, ხოლო ორი სამხრეთის კედელში. ამ უკანასკნელთა შორის მარნის ერთადერთი სწორკუთხა სარკმელია გაჭრილი. სამხრეთის კედლის დასავლეთ ნაწილზე, თხილის ხის სწორკუთხა საწნახელია მიდგმული, დასავლეთ კედელი ყრუა. იატაკში ჩაფლულია სხვადასხვა ტევადობის ქვევრები. გარედან კედლები დასრულებულია აგურის ორსაფეხურიანი ლავგარდანით. შენობა გადახურულია კრამიტით, დაბურული ხის ორფერდა სახურავით.

## ლიტერატურა 
კატეგორია:გურჯაანის მუნიციპალიტეტის არქიტექტურული ძეგლები
ნერსიანიდები

**ნერსიანიდები** ან **ნერსიანი** – ადრეული შუა საუკუნეების ქართული საბატონო ოჯახი. ასპარეზზე ჩნდებიან V საუკუნის ბოლოს, ქართლის მეფის, ვახტანგ I-ის მეფობის დროს (დაახ. 447–522), ისინი VIII საუკუნეში ფიგურირებენ როგორც შიდა ქართლის ერისთავები და ორჯერ მიაღწიეს, ადარნასე III-ის და მისი ძის, ნერსეს სახით, ქართლის ერისმთავრის (ერისთავი) ტიტულს დაახ. 748 და 779/80 წლებში. პირველი ადამიანი, დაკავებული ამ პოსტზე, ადარნასე, ამას გარდა ატარებდა, კურაპალატის უმაღლეს ბიზანტიურ ტიტულს.

ოჯახი დაკავშირებულ იქნა წამყვან ქართულ საბატონო ოჯახთან, გუარამიდებთან, გუარამიდი გუარამ III-ის ძის ადარნასეს ასულზე ქორწინების გზით. მეორე მმართველი, ნერსიანი უფლისწული ნერსე, არაბებისგან იქნა ტახტიდან გადაყენებული, და მისი თანამდებობა გადაეცა მის დისწულს, სტეფანოზ III-ს (ერისმთავარი 779/780-786 წლებში).

## სქოლიო
კატეგორია:საქართველოს ფეოდალური საგვარეულოები
გოგი ხუციშვილი

**გიორგი (გოგი) ხუციშვილი** (დ. 1 ივლისი 1941, თბილისი — გ. 16 აპრილი, 1993, იქვე) — მე-20 საუკუნის ქართველი ფერმწერი, გრაფიკოსი, მოქანდაკე. თბილისის სახელმწიფო უნივერსიტეტის ხელოვნების ისტორიისა და თეორიის კათედრის დოცენტი. 1985 წლიდან იყო თსუ ხელოვნებისა და ჰუმანიტარულ პროფესიათა ფაკულტეტის დეკანი. 1990 წლიდან იყო საქართველოს დიზაინერთა კავშირის წევრი.

## ბიოგრაფია 
გოგი ხუციშვილი დაიბადა 1941 წლის 1 ივლისს, თბილისში. სწავლობდა 53-ე სკოლაში. 1951-1958 წლებში ქანდაკებას ეუფლებოდა ზაქარია კრაწაშვილთან. 1959-1967 წლებში სწავლობდა ფერწერას გურამ (ხიტა) ქუთათელაძესთან და ანთიმოზ (ალიკო) გორგაძესთან. 1963 წელს დაამთავრა თბილისის სახელმწიფო უნივერსიტეტი ხელოვნების ისტორიისა და თეორიის სპეციალობით. 1966 წელს დაამთავრა ასპირანტურა აკად. შალვა ამირანაშვილის ხელმძღვანელობით. 1965 წლიდან მონაწილეობდა გამოფენებში. 1971 წლიდან იყო საქართველოს მხატვართა კავშირის წევრი. 1973 წელს დაიცვა დისერტაცია შუა საუკუნეების ქართული კედლის მხატვრობის საკითხებზე (საფარის მონასტრის კედლის მხატვრობა). 1974-1975 წლებში სწავლობდა სორბონასა და პარიზის კაზმულ ხელოვნებათა სკოლაში (ბერნარ დორივალის ხელმძღვანლობით). იყო თბილისის სახელმწიფო უნივერსიტეტის ხელოვნების ისტორიისა და თეორიის კათედრის დოცენტი. 1985 წლიდან იყო თსუ ხელოვნებისა და ჰუმანიტარულ პროფესიათა ფაკულტეტის დეკანი. 1990 წლიდან იყო საქართველოს დიზაინერთა კავშირის წევრი.
გოგი ხუციშვილი გარდაიცვალა 1993 წლის 16 აპრილს თბილისში.

## კოლექციები და გამოფენები
ფერწერული ტილოების  გარდა გოგი ხუციშვილის შემოქმედება მოიცავს გრაფიკულ ნამუშევრებს, ქანდაკებებს, კოლაჟებს, ლექსებსა და ესსეებს.
გოგი ხუციშვილის ნამუშევრები, თბილისის გარდა, დაცულია პარიზის, დრეზდენის, ბერლინის, პრაღის, ბრნოს, ბრატისლავის, ბუდაპეშტის, კრაისტ-ჩრჩის (ახალი ზელანდია), დუბლინის, შენონის (ირლანდია), იენის, ოტავის, სან-პაულუს, კურიტიბას (ბრაზილია), ლა-პასის (ბოლივია), სოფიის, ტოკიოს, ტალინის, ნიუ-იორკის, პეკინის, მოსკოვის, სანქტ-პეტერბურგის მუზეუმებსა და კერძო კილექციებში.

გოგი ხუციშვილის პირველი პერსონალური გამოფენა 1975 წელს პარიზში „CIES“-ის გალერეაში მოეწყო. 1980 წელს მეორე პერსონალური გამოფენა თბილისში ხელოვნების მუზეუმში შედგა. 1986 წელს მოეწყო მესამე პერსონალური გამოფენა თბილისში მხატვრის სახლში. მეოთხე პერსონალური გამოფენა 1987 წელს რუსთავის სააგამოფენო დარბაზში გაიხსნა. 1989 წელს მეხუთე პერსონალური გამოფენა იერუსალიმში, ისრაელის მუზეუმში შედგა. უკვე მხატვრის გარდაცვალების შემდეგ 1993 წელს გაიმართა მეექვსე პერსონალური გამოფენა თბილისში გალერეა „კოპალაში“. 2016 წელს მეშვიდე პერსონალური გამოფენა გაიხსნა დავით ბააზოვის სახელობის საქართველოს ებრაელთა და ქართულ-ებრაულ ურთიერთობათა ისტორიის მუზეუმში.

## ლიტერატურა 
* სპექტრი: ყოველკვარტალური ალმანახი / საქართველოს კულტურის სამინისტრო; რესპუბლიკური სამუზეუმო-საგამოფენო გაერთიანება "სურათების ეროვნული გალერეა". თბილისი, 1993, აგვისტო, N 1-2. გვ. 149;
* თბილისის უნივერსიტეტი. თბილისი, 1987, 16 იანვარი.

## რესურსები ინტერნეტში 
*გოგი ხუციშვილი
*ქართლის პეიზაჟები მუყაოზე - გოგი ხუციშვილი
   
*გოგი ხუციშვილი, გალერეა

კატეგორია:დაბადებული 1 ივლისი
კატეგორია:დაბადებული 1941
კატეგორია:გარდაცვლილი 16 აპრილი
კატეგორია:გარდაცვლილი 1993
კატეგორია:ქართველი მხატვრები
კატეგორია:თბილისში დაბადებულები
გ
ახალშენის თემი (მრავალმნიშვნელოვანი)

**ახალშენის თემი** შეიძლება აღნიშნავდეს:

*ახალშენის თემი  — თემი სოხუმის მუნიციპალიტეტში
*ახალშენის თემი — თემი ხელვაჩაურის მუნიციპალიტეტში
ნენს უეიკი

**ნენს უეიკი** (დ. 30 აგვისტო, 1912 — გ. 7 აგვისტო, 2011) —  ბრიტანელი აგენტი ფრანგულ წინააღმდეგობის მოძრაობაში მეორე მსოფლიო ომის დროს. მუშაობდა ანტიჰიტლერული კოალიციისთვის საფრანგეთის სპეციალური ოპერაციების სამმართველოში.

უეიკი ცხოვრობდა მარსელში, მეუღლე ანრი ფიოკასთან, როდესაც ომი დაიწყო. 1940 წელს ნაცისტური გერმანიის მიერ საფრანგეთის დაპყრობის შემდეგ უეიკი გახდა კურიერი Pat O'Leary-ის ქსელისთვის, რომელსაც ხელმძღვანელობდა იან გაროუ და, მოგვიანებით, ალბერტ გერისი. როგორც ამ ქსელის წევრი, იგი ანტიჰიტლერული კოალიციის დატყვევებულ მფრინავებს დაეხმარა ნეიტრალურ ესპანეთში გაქცევაში. 1943 წელს, როდესაც გერმანელებმა შეიტყვეს მის შესახებ, ნენსიც ესპანეთში გაიქცა. მისი ქმარი ტყვედ აიყვანეს და სიკვდილით დასაჯეს, ნენსიმ კი ცხოვრება დიდ ბრიტანეთში განაგრძო.

ბრიტანეთში ჩასვლის შემდეგ, უეიკი, კოდური სახელწოდებით „Helene“, გახდა სპეციალური ოპერაციების სამმართვრლოს (SOE) წევრი. 1944 წლის ივნისში მონაწილეობა მიიღო გერმანელებსა და მაკებს შორის გამართულ ბრძოლაში.

უეიკი დიდმა ბრიტანეთმა დააჯილდოვა გეორგის მედლით, აშშ-მა — თავისუფლების მედლით, საფრანგეთმა — ღირსების ორდენით და  ავსრალიამ და ახალმა ზელანდიამ — მედლებით. 1985 წელს მან გამოაქვეყნა მისი ავტობიოგრაფია „თეთრი თაგვი“.

## ადრეული ცხოვრება
ნენს უეიკი დაიბადა 1912 წლის 30 აგვისტოს, როსენათში, უელინგტონში, ახალ ზელანდიაში .1914 წელს, მისი ოჯახი საცხოვრებლად ავსტრალიაში გადავიდა და ჩრდილოეთ სიდნეში დასახლდა. ამის შემდეგ მალევე, მამამისი, ჩარლზ ავგუსტუს უეიკი, დაბრუნდა ახალ ზელანდიაში.  ახალ ზელანდიაში დაბრუნების შემდეგ უეიკის დედამ  ელა უეიკმა ნენსის დედმამიშვილები გააჩინა.

სიდნეიში უეიკმა დაამთავრა ჩრდილოეთ სიდნეის  მეცნიერების სკოლა. 16 წლის ასაკში ის სახლიდან გაიქცა და მედდად მუშაობდა.  200 ფუნტით, რომელიც მას დეიდამ მისცა, იგი გაემგზავრა ნიუ-იორკში, შემდეგ ლონდონში, სადაც მან შეისწავლა ჟურნალისტიკა.

1930-იან წლებში მუშაობდა პარიზში, შემდეგ კი *Hearst*-ის გამომცემლობაში, როგორც ევროპელი კორესპონდენტი. იგი შეესწრო ადოლფ ჰიტლერის და ნაცისტური მოძრაობის აღზევებას და "დაინახა რომის ნაცისტური ბანდები, რომლებიც შემთხვევით სცემდნენ ებრაელ ქალებს ქუჩებში".

1937 წელს უეიკი შეხვდა მდიდარ ფრანგ მამაკაცს, ჰენრი ედმონდ ფიიოკას (1898–1943), რომელთანაც იგი დაქორწინდა 1939 წლის 30 ნოემბერს. იგი ცხოვრობდა საფრანგეთში, მარსელში, როდესაც გერმანია შემოიჭრა. საფრანგეთში ომის დროს უეიკი სასწრაფოს მძღოლად მუშაობდა. 1940 წელს საფრანგეთის დაცემის შემდეგ, იგი შეუერთდა კაპიტანი იან გარროვის გაქცევის ქსელს, რომელიც გახდა პატ ო'ლიარის ხაზი. ნენსი უეიკის - ს დაჭერის თავიდან აცილების უნარის გათვალისწინებით, გესტაპომ მას "თეთრი თაგვი" უწოდა.  მის სიცოცხლეს მუდმივი საფრთხე ემუქრებოდა, რის გამოც გესტაპო მის ტელეფონს და ფოსტას აკონტროლებდა

## რესურსები ინტერნეტში
* 
*98 წლის ნენსი
*თეთრი თაგვი

## სქოლიო 
კატეგორია:დაბადებული 1912
კატეგორია:დაბადებული 30 აგვისტო
კატეგორია:გარდაცვლილი 7 აგვისტო
კატეგორია:გარდაცვლილი 2011
კატეგორია:ბრიტანელი სამხედრო მოღვაწეები